اسرائیل بیلن بیرلشگن عرب امیرلیکلری اورته سیده گی نورماللشیش کیلیشووی نینگ آرتیدن اسرائیل استخبارات سرویسی موسادنینگ باشلیغی یوسّی کوهن ایلک مرته رسمی سفر آرقه لی بیرلشگن عرب امیرلیکلری گه باردی.
بیرلشگن عرب امیرلیکلری نینگ رسمی خبر آژانسی WAM خبر بیریشیچه، موساد باشلیغی کوهن بیرلشگن عرب امیرلیکلری ملی خوفسیزلیک مستشاری شیخ تهنون بن زاید آل نهیان بیلن ابو ظبیده اوچره شگن.
آل نهیان بیلن کوهن ایککی اولکه اورته سیده خوفسیزلیک توغریسیده همکارلیک و منطقوی ینگیلیکلر بیلن تیگیشلی فکر المه شووی آشیرگنلر.
امریکا قوشمه ایالتلری دولت باشلیغی دونالد ترامپ 13 اگستده اسرائیل بیلن بیرلشگن عرب امیرلیکلری نینگ "مناسبتلرینی تماما نورماللشتیریش" اوچون کیلیشیب آلگن لیکلرینی بیلدیرگندی.
بیرلشگن عرب امیرلیکلری 1979 ده مصر، 1994 ده اردون نینگ آرتیدن اسرائیل بیلن نورماللشیش کیلیشووی گه قول قویگن اوچونچی عرب مملکت بولدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
